RS ทุ่ม 100 ลบ.อัดแคมเปญใหญ่ท้ายปี “New Year Grand Sale” กระตุ้นยอดขายดันรายได้โตตามเป้า
RS ทุ่ม 100 ลบ.อัดแคมเปญใหญ่ท้ายปี "New Year Grand Sale" กระตุ้นยอดขายดันรายได้โตตามเป้า
29 พ.ย. 2561

นางพรพรรณ เตชรุ่งชัยกุล ประธานเจ้าหน้าที่ฝ่ายปฏิบัติการ บริษัท อาร์เอส จำกัด (มหาชน) หรือ RS เปิดเผยว่า ภาพรวมเศรษฐกิจไทยในช่วงเดือนสุดท้ายของปี 2561 กลับมาคึกคัก เนื่องจากได้ปัจจัยบวกภายในประเทศเป็นตัวหนุนเพราะกำลังเข้าสู่เดือนธันวาคมตรงกับช่วงเทศกาลส่งท้ายปีเก่าต้อนรับปีใหม่ ทำให้ขณะนี้บรรยากาศการจับจ่ายใช้สอยตื่นตัวดันยอดขายพุ่งกระฉูดยิ่งกว่าเมื่อช่วงหลายเดือนที่ผ่านมา
ดังนั้น บริษัทฯ ในฐานะดำเนินธุรกิจเชิงพาณิชย์ Multi-platform Commerce (MPC) มีช่องทางขายหลัก คือ โทร.1781 ช้อปทันที ส่งฟรีทั่วไทย พร้อมบริการเก็บเงินปลายทาง ซึ่งมีกระแสตอบรับดีมากจากผู้บริโภคตลอดระยะเวลาร่วม 4 ปีที่ทำธุรกิจมาได้มองเห็นโอกาสและช่องว่างทำตลาดดันยอดขายโค้งสุดท้ายของปีนี้
ทั้งนี้ จึงใช้กลยุทธ์ Storytelling สร้างสรรค์โปรโมชั่นตอบโจทย์ความต้องการลูกค้าโทร.1781 เพื่อให้เกิดเรื่องราวเล่าและบอกต่อด้วยการระดมสินค้าคุณภาพแบรนด์ชั้นนำหลากหลายประเภทมามอบสิทธิพิเศษสุดๆ มากมาย ทั้งลดแลกแจกแถมเป็นการคืนกำไรให้กับลูกค้าคนสำคัญ เพราะมองว่านี่คืออาวุธทางการตลาดสุดคลาสลิคที่ยังคงใช้ได้ผลตลอดกาล ทั้งในแง่กระตุ้นยอดขายเห็นผลทันตาและสร้างแบรนด์ให้เป็นที่รู้จักมากขึ้นทันที โดยปัจจุบันนี้มีฐานลูกค้า (Database) ขนาดใหญ่มากกว่า 1 ล้านราย ส่วนใหญ่เป็นกลุ่มช่วงอายุ 30 ปี ขึ้นไป แบ่งสัดส่วนเป็นคนกรุงเทพฯ และปริมณฑล 20% และคนต่างจังหวัด 80%
โดยพฤติกรรมการซื้อสินค้าส่วนใหญ่มียอดค่าใช้จ่ายเฉลี่ย 2,000 บาทต่อคนต่อใบเสร็จ สำหรับสินค้าที่ทำยอดขายดีใกล้เคียงกันทั้ง 3 แบรนด์ ได้แก่ ผลิตภัณฑ์สกินแคร์ดูแลผิวพรรณแบรนด์ MAGIQUE จับกลุ่มเป้าหมาย MASS 20-45 ปีขึ้นไป ตามด้วยผลิตภัณฑ์แฮร์แคร์ดูแลเส้นผมแบรนด์ REVIVE จับกลุ่มเป้าหมาย MASS 25 ปีขึ้นไป และผลิตภัณฑ์เสริมอาหาร S.O.M. จับกลุ่มเป้าหมายคนใส่ใจดูแลสุขภาพ ขณะที่สินค้ายอดนิยมตลอดกาล ได้แก่ ผลิตภัณฑ์กลุ่มเส้นผมแบรนด์รีไวฟ์ (REVIVE)
ล่าสุด บริษัทได้จัดแคมเปญยิ่งใหญ่เป็นครั้งแรกในรอบ 4 ปี ภายใต้ชื่อ Shop1781 New Year Grand Sales ระหว่างวันที่ 21-31 ธันวาคม 2561 ระดมสินค้าหลากหลายประเภทร่วม 100 รายการนำมาลดแลกแจกแถมสูงสุดถึง 70% ชูคอนเซ็ปต์ “ยิ่งซื้อยิ่งคุ้ม” เพื่อมอบความคุ้มค่าคุ้มราคาให้ทุกๆ การช้อปปิ้งส่งท้ายปีเก่าต้อนรับปีใหม่ พร้อมทุ่มงบ 100 ล้านบาท ทำการตลาดและโฆษณาประชาสัมพันธ์ส่งเสริมการขาย ทำให้เกิดการรับรู้ในวงกว้างผ่านสื่อช่อง 8 และทีวีดาวเทียมในเครืออาร์เอสตลอดระยะเวลา 11 วันที่จัดแคมเปญฯ ซึ่งเชื่อมั่นว่าจะประสบความสำเร็จช่วยดึงดูดให้ผู้บริโภคเข้ามาใช้จ่ายได้เป็นอย่างดี
อีกทั้งช่วยกระตุ้นให้ยอดขายธุรกิจ MPC เติบโตแข็งแกร่ง และสามารถเป็นแรงส่งให้มีฐานลูกค้า (Database) เพิ่มเป็น 1.5 ล้านรายทันที สามารถติดตามรายละเอียดแคมเปญ 1781 New Year Grand Sale เพิ่มเติมได้ทางสถานีโทรทัศน์ช่อง 8 ตลอดทั้งวัน หรือสอบถามรายละเอียด โทร.1781
อย่างไรก็ดี มั่นใจการจัดแคมเปญในครั้งนี้ทำให้ธุรกิจเชิงพาณิชย์ MPC ไตรมาส 4 เติบโตแรงและแข็งแกร่ง ส่งผลให้รายได้เป็นไปตามเป้าที่วางไว้
 
อนึ่งก่อนหน้านี้ นายสุรชัย เปิดเผยว่า ในปี 2561 บริษัทมั่นใจจะมีรายได้จากธุรกิจใหม่ Multi-platform Commerce (MPC) ตามแผนที่ระดับ 3,500 ล้านบาท เนื่องจากสามารถทำยอดขายดีต่อเนื่องส่งผลให้รายได้เป็นไปตามเป้าที่ตั้งไว้
ทั้งนี้เป็นการเติบโตจากทุกกลุ่มสินค้า คือ กลุ่มสินค้าเฮลท์แอนด์บิวตี้ (Health and Beauty) กลุ่มสินค้าโฮมแอนด์ไลฟ์สไตล์ (Home and Lifestyle) กลุ่มสินค้าเครื่องประดับ (Accessories) กลุ่มสินค้าอิเล็กทรอนิกส์ และแก็ดเจ็ต (Electronic &amp; Gadget) ที่มีการบริหารและจัดการ Database ที่มีมากกว่า 1 ล้านราย ด้วยการวิเคราะห์และสังเคราะห์พฤติกรรมความต้องการลูกค้า